open-index/open-wikipedia-markdown huggingface dataset:
993 Μουλτόνα

Η **Μουλτόνα (Moultona)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,379. Ανακαλύφθηκε το 1923 από τον βελγικής καταγωγής Αμερικανό αστρονόμο Τζωρτζ Βαν Μπίσμπρεκ, που παρατηρούσε από το Γουίλιαμς Μπέι του Γουισκόνσιν, στις ΗΠΑ, και πήρε το όνομά της προς τιμή του Αμερικανού αστρονόμου και μαθηματικού Φόρεστ Ρέυ Μούλτον.

## Φυσικά χαρακτηριστικά
Τα φυσικά χαρακτηριστικά της Μουλτόνα είναι άγνωστα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μουλτονα
Έκτωρ Τσιρονίκος

Ο **Έκτωρ Τσιρονίκος** (1881-1964) ήταν Έλληνας επιχειρηματίας και δωσίλογος υπουργός σε διορισμένες από τους Γερμανούς κυβερνήσεις της Ελλάδας κατά τη διάρκεια της Κατοχής.

## Βιογραφία
Γεννήθηκε το 1882 στην Αράχωβα Αρκαδίας. Σπούδασε στην Ανωτάτη Εμπορική Σχολή της Γαλλίας και το 1903 εγκαταστάθηκε στο Ροστόβ της Ρωσίας, όπου ασχολήθηκε με διάφορες επιχειρήσεις. Κατά τη διάρκεια της παραμονής του στη Ρωσία, ο Τσιρονίκος διετέλεσε πρόξενος της Αγγλίας και πρόεδρος της εκεί ελληνικής κοινότητας. Μετά την Οκτωβριανή Επανάσταση, έζησε για ένα διάστημα στην Κωνσταντινούπολη, όπου ασχολήθηκε με εφοπλιστικές επιχειρήσεις, και το 1928 εγκαταστάθηκε στις Βρυξέλλες, όπου ίδρυσε επενδυτική και κατασκευαστική εταιρία. Παράλληλα, από το 1934 ήταν εμπορικός σύμβουλος της εκεί ελληνικής πρεσβείας και μετά την κατάληψη του Βελγίου το 1940 απελάθηκε στην Ελλάδα. 

Επί Κατοχής διετέλεσε υπουργός Γεωργίας και Επισιτισμού στην κυβέρνηση Κωνσταντίνου Λογοθετόπουλου (Δεκέμβριος 1942-Απρίλιος 1943) και στη συνέχεια υπουργός Οικονομικών και Εθνικής Οικονομίας (Απρίλιος 1943-Σεπτέμβριος 1944), αντιπρόεδρος (Μάρτιος-Σεπτέμβριος 1944) και υπουργός Εθνικής Προνοίας (Απρίλιος-Σεπτέμβριος 1944) στην κυβέρνηση Ιωάννη Ράλλη. 

Τον Οκτώβριο του 1944 ακολούθησε τους Γερμανούς που αποχωρούσαν από την Ελλάδα και σχημάτισε κυβέρνηση Ελλήνων γερμανοφίλων στη Βιέννη, μαζί με τους Ι. Πασσαδάκη και Κ. Γούλα.

Μετά την Απελευθέρωση καταδικάστηκε σε θάνατο από το Ειδικό Δικαστήριο Δοσιλόγων και τον Μάιο του 1945 παραδόθηκε στους Αμερικανούς. Το 1947 μεταφέρθηκε στην Ελλάδα και έμεινε στη φυλακή έως το 1952, οπότε του δόθηκε χάρη.

Πέθανε το 1964 στο Γηροκομείο Αθηνών.

## Πηγή
* *Βιογραφική Εγκυκλοπαίδεια του Νεωτέρου Ελληνισμού 1830-2010* - Αρχεία Ελληνικής Βιογραφίας, Εκδόσεις Μέτρον, τόμος Γ΄, σελ. 516

Κατηγορία:Έλληνες υπουργοί Οικονομικών
Κατηγορία:Έλληνες υπουργοί Εθνικής Οικονομίας
Κατηγορία:Έλληνες υπουργοί Γεωργίας
Κατηγορία:Έλληνες υπουργοί Εθνικής Πρόνοιας
Κατηγορία:Έλληνες επιχειρηματίες
Τ
994 Οτθίλδη

Η **Οτθίλδη (Otthild)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,069. Ανακαλύφθηκε το 1923 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από την Αγία Οτθίλδη.

## Φυσικά χαρακτηριστικά
Η μέση διάμετρος της Οτθίλδης εκτιμάται σε 24,42 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,2247. Η Οτθίλδη περιστρέφεται γύρω από τον εαυτό της μία φορά κάθε 5 ώρες και 57 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Οτθιλδη
Άγγελος Τσουκαλάς

Ο **Άγγελος Τσουκαλάς** (1906-1996) ήταν Έλληνας δικηγόρος και πολιτικός, δήμαρχος Αθηναίων (1959-64) και υπουργός Δικαιοσύνης επί χούντας (1970-73).

## Βιογραφία
Γεννήθηκε στην Αθήνα το 1906 και ήταν γιος του Κωνσταντίνου Τσουκαλά από το Μεσολόγγι, καθηγητή του Ποινικού Δικαίου στη Νομική Σχολή Αθηνών, από την οποία αποφοίτησε και ο ίδιος. Εργάστηκε ως δικηγόρος Αθηνών, και ήταν ιδιοκτήτης δικηγορικού γραφείου στο Κολωνάκι. 

Διετέλεσε υφυπουργός - γενικός διοικητής Νήσων Ιονίου Πελάγους στην κυβέρνηση του Παναγιώτη Κανελλόπουλου το 1945.

Στις εκλογές του 1946 ήταν υποψήφιος βουλευτής με το Εθνικόν Ενωτικόν Κόμμα του Παναγιώτη Κανελλόπουλου, που κατέβηκε μαζί με το Δημοκρατικόν Σοσιαλιστικόν Κόμμα του Γεωργίου Παπανδρέου και το Κόμμα Βενιζελικών Φιλελευθέρων του Σοφοκλή Βενιζέλου. Δεν κατάφερε να εκλεγεί.

Το 1951-52 ο Άγγελος Τσουκαλάς ήταν ένας από τους συνηγόρους υπεράσπισης του Νίκου Μπελογιάννη στην πολύκροτη δίκη. Στις εκλογές του 1956 και του 1958 εξελέγη βουλευτής Αθηνών με το Κόμμα Φιλελευθέρων. Από το 1959 ως το 1964 διετέλεσε δήμαρχος Αθηναίων με την υποστήριξη της Αριστεράς (ΕΔΑ), και για το λόγο αυτό διεγράφη από το Κόμμα Φιλελευθέρων.

Επί χούντας ο Τσουκαλάς συνεργάστηκε με το καθεστώς και μάλιστα διετέλεσε υπουργός Δικαιοσύνης από τον Ιούνιο του 1970 έως τον Μάιο του 1973, στις δικτατορικές κυβερνήσεις του Γεωργίου Παπαδόπουλου.

Ως υπουργός Δικαιοσύνης, ο Άγγελος Τσουκαλάς υπέγραψε την θανατική καταδίκη του Βασίλη Λυμπέρη, ο οποίος εκτελέστηκε στις 25 Αυγούστου 1972. Η εκτέλεση του Λυμπέρη έμελλε να είναι η τελευταία στην ιστορία της Ελλάδας. Τα δικαστήρια συνέχιζαν να καταδικάζουν ανθρώπους σε θάνατο και μετά τον Λυμπέρη (με πιο διάσημες τις περιπτώσεις των χουντικών αρχιπραξικοπηματιών αλλά και του Νίκου Κοεμτζή), αλλά σε καμία περίπτωση η ποινή δεν εκτελέστηκε. Η θανατική ποινή τελικά καταργήθηκε από την τελευταία κυβέρνηση του Ανδρέα Παπανδρέου τον Δεκέμβριο του 1993.

Απεβίωσε στην Αθήνα και κηδεύτηκε στις 10 Ιουλίου 1996 από το Πρώτο Νεκροταφείο Αθηνών.

Γιος του είναι ο καθηγητής Κοινωνιολογίας και διανοούμενος της ελληνικής Αριστεράς Κωνσταντίνος Α. Τσουκαλάς.

## Εξωτερικοί σύνδεσμοι
*Έναρξη του 11ου Διεθνούς Συνεδρίου Συμβολαιογράφων με ομιλία του Υπουργού Δικαιοσύνης Άγγελου Τσουκαλά στο Ωδείο Ηρώδου του Αττικού 02/10/1971 https://web.archive.org/web/20120326215443/http://mam.avarchive.gr/portal/digitalview.jsp?get_ac_id=3365&thid=11307

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές Αθηνών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Υπουργοί την περίοδο της στρατιωτικής δικτατορίας (1967-1974)
Κατηγορία:Έλληνες υπουργοί Δικαιοσύνης
Κατηγορία:Δήμαρχοι Αθηναίων
Κατηγορία:Έλληνες υπουργοί Γενικοί Διοικητές Νήσων Ιονίου Πελάγους
Κατηγορία:Έλληνες πολιτικοί του 20ού αιώνα
995 Στερνμπέργκα

Η **Στερνμπέργκα (Sternberga)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,169. Ανακαλύφθηκε το 1923 από τον Ρώσο αστρονόμο Σεργκέι Ιβάνοβιτς Μπελιάφσκι, που παρατηρούσε από το Σιμέις της Κριμαίας, και πήρε το όνομά της από τον Ρώσο-Σοβιετικό αστρονόμο Πάβελ Στέρνμπεργκ.

## Φυσικά χαρακτηριστικά
Η μέση διάμετρος της Στερνμπέργκας εκτιμάται σε 31,62 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,134. Η Στερνμπέργκα περιστρέφεται γύρω από τον εαυτό της μία φορά κάθε 15 ώρες και 16 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Στερνμπεργκα
996 Ιλαρότης

Η **Ιλαρότης (Hilaritas)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,953. Ανακαλύφθηκε το 1923 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από την αρχαία θεά της χαρούμενης διάθεσης. Αξιοσημείωτη είναι η πολύ μικρή κλίση της τροχιάς της Ιλαρότητος ως προς την εκλειπτική, μόλις 40 λεπτά της μοίρας.

## Φυσικά χαρακτηριστικά
Η μέση διάμετρος της Ιλαρότητος εκτιμάται σε 29,54 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,090. Η Ιλαρότης περιστρέφεται γύρω από τον εαυτό της μία φορά κάθε 7 ώρες και 12 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ιλαροτης
998 Μπόντεα

Η **Μπόντεα (Bodea)** είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,474. Ανακαλύφθηκε το 1923 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή του Γερμανού αστρονόμου Γιόχαν Μπόντε.

## Φυσικά χαρακτηριστικά
Η μέση διάμετρος της Μπόντεα εκτιμάται σε 38,16 χιλιόμετρα. Ο φασματικός τύπος της είναι άγνωστος, ενώ το άλβεδό της είναι μόλις 0,021. Είναι άγνωστο αν και με ποια περίοδο περιστρέφεται η Μπόντεα γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μποντεα
1002 Ολμπέρσια

Η **Ολμπέρσια** (*Olbersia*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,761. Ανακαλύφθηκε το 1923 από τον Ρώσο αστρονόμο Βλαντιμίρ Αλμπίτσκι, που παρατηρούσε από το Σιμέις της Κριμαίας, και πήρε το όνομά της προς τιμή του Γερμανού αστρονόμου, ιατρού και φυσικού Χάινριχ Βίλχελμ Όλμπερς. Η Ολμπέρσια υπήρξε ο πρώτος από τους 10 συνολικά αστεροειδείς που ανεκάλυψε ο Αλμπίτσκι.

## Φυσικά χαρακτηριστικά
Η μέση διάμετρος της Ολμπέρσιας εκτιμάται σε 32,14 χιλιόμετρα και η μάζα της σε 35 τρισεκατομμύρια τόνους. Ο φασματικός τύπος της είναι C, ενώ το άλβεδό της είναι 0,062. Η μέση θερμοκρασία στην επιφάνεια της Ολμπέρσιας εκτιμάται σε 105 βαθμούς C υπό το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ολμπερσια
1003 Λιλοφή

Η **Λιλοφή (Lilofee)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,674. Ανακαλύφθηκε το 1923 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από ένα πρόσωπο ενός γερμανικού δημοτικού τραγουδιού (*Die schöne junge Lilofee*).

## Φυσικά χαρακτηριστικά
Σύμφωνα με τις έρευνες που πραγματοποιήθηκαν από τον ιαπωνικό δορυφόρο Ακάρι και την αποστολή NEOWISE της NASA , η Λιλοφή έχει διάμετρο μεταξύ 27,29 και 36 χιλιομέτρων και η επιφάνειά του έχει αλβέδο μεταξύ 0,07 και 0,198.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λιλοφη
1004 Μπελοπόλσκυα

Η **Μπελοπόλσκυα (Belopolskya)** είναι ένας αρκετά μεγάλος και πολύ σκουρόχρωμος αστεροειδής, που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,686. Ανακαλύφθηκε το 1923 από τον Ρώσο αστρονόμο Σεργκέι Ιβάνοβιτς Μπελιάφσκι, που παρατηρούσε από το Σιμέις της Κριμαίας, και πήρε το όνομά της προς τιμή του Ρώσου αστρονόμου Αριστάρχου Α. Μπελοπόλσκυ.

## Φυσικά χαρακτηριστικά
Η μέση διάμετρος της Μπελοπόλσκυας εκτιμάται σε 71,60 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,035. Είναι άγνωστο αν και με ποια περίοδο περιστρέφεται η Μπελοπόλσκυα γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μπελοπολσκυα
1005 Αραγκό

Ο **Αραγκό (Arago)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,796. Ανακαλύφθηκε το 1923 από τον Ρώσο αστρονόμο Σεργκέι Ιβάνοβιτς Μπελιάφσκι, που παρατηρούσε από το Σιμέις της Κριμαίας, και πήρε το όνομά του προς τιμή του Γάλλου μαθηματικού, φυσικού και αστρονόμου Φρανσουά Αραγκό.

## Φυσικά χαρακτηριστικά
Η μέση διάμετρος του Αραγκό εκτιμάται σε 57,82 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,070. Ο Αραγκό περιστρέφεται γύρω από τον εαυτό του μία φορά κάθε 8 ώρες και 47 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αραγκο
999 Ζαχία

Η **Ζαχία (Zachia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,877. Ανακαλύφθηκε το 1923 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το επώνυμο του Αυστριακού αστρονόμου Φραντς Ξάβερ φον Ζαχ.

## Φυσικά χαρακτηριστικά
Η μέση διάμετρος της Ζαχίας εκτιμάται σε 25,3 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,199. Η Ζαχία περιστρέφεται γύρω από τον εαυτό της μία φορά κάθε 22 ώρες και 46 λεπτά, μία αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ζαχια
1000 Πιάτσια

Η **Πιάτσια (Piazzia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,80. Ανακαλύφθηκε το 1923 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Ιταλού αστρονόμου Τζουζέπε Πιάτσι, ο οποίος είχε ανακαλύψει τον πρώτο αστεροειδή (τον πλανήτη νάνο Δήμητρα), το 1801.

## Φυσικά χαρακτηριστικά
Η μέση διάμετρος της Πιάτσιας εκτιμάται σε 47,78 ± 2,0 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,112. Η Πιάτσια περιστρέφεται γύρω από τον εαυτό της μία φορά κάθε 9 ώρες και 28 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Πιατσια
Αγησίλαος Γέροντας

Ο **Αγησίλαος Γέροντας** (27 Σεπτεμβρίου 1873 − 17 Ιανουαρίου 1962) ήταν Έλληνας αντιναύαρχος και υπουργός στη διορισμένη από τους Γερμανούς κυβέρνηση Ράλλη.

## Βιογραφία
Γεννήθηκε το 1873 στην Αθήνα. Σπούδασε στη Σχολή Ναυτικών Δοκίμων και ανάμεσα στα άλλα, υπήρξε κυβερνήτης του καταδρομικού "Έλλη" το 1914. Την περίοδο 1922-1924 διετέλεσε αρχηγός του Γενικού Επιτελείου Ναυτικού. Αποστρατεύτηκε με τον βαθμό του Αντιναυάρχου. Υπήρξε επίσης πρώτος γενικός γραμματέας του Ναυτικού Ομίλου Ελλάδος.

Διετέλεσε υπουργός Συγκοινωνίας (και ταυτόχρονα Εμπορικής Ναυτιλίας) στην κατοχική κυβέρνηση Ιωάννη Ράλλη (Απρίλιος 1943-Οκτώβρης 1944) (διορισμένη από τις γερμανικές αρχές Κατοχής). Για τη συμμετοχή του αυτή καταδικάστηκε σε πενταετή κάθειρξη και στέρηση πολιτικών δικαιωμάτων.

Απεβίωσε το 1962.

## Παραπομπές


## Πηγές

* 

Κατηγορία:Αρχηγοί Γενικού Επιτελείου Ναυτικού (Ελλάδα)
Κατηγορία:Έλληνες υπουργοί Συγκοινωνιών
Κατηγορία:Έλληνες υπουργοί Εμπορικής Ναυτιλίας
Γ
1007 Παβλοφία

Η **Παβλοφία (Pawlowia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,23. Ανακαλύφθηκε το 1923 από τον Ρώσο αστρονόμο Βλαντιμίρ Αλμπίτσκι, που παρατηρούσε από το Σιμέις της Κριμαίας, και πήρε το όνομά της προς τιμή του Ρώσου φυσιολόγου Ιβάν Παβλόφ.

## Φυσικά χαρακτηριστικά
Ο φασματικός τύπος της Παβλοφίας είναι **K**.

Σύμφωνα με τις έρευνες που πραγματοποιήθηκαν από τον ιαπωνικό δορυφόρο Ακάρι και την αποστολή NEOWISE  της NASA, η Παβλοφία έχει διάμετρο μεταξύ 18,264 και 24,13 χιλιομέτρων και η επιφάνειά της έχει αλβέδο μεταξύ 0,080 και 0,145.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Παβλοφια
Dettol

thumb|300px|Το λογότυπο του ''Dettol''.
***Dettol*** είναι η εμπορική ονομασία μιας σειράς προϊόντων υγιεινής που κατασκευάζονται από την *[[Reckitt Benckiser]]*. Τα προϊόντα χρησιμοποιούνται για τον καθαρισμό τραυμάτων και για την απολύμανση επιφανειών.

## Χημική περιγραφή

thumb|250px|Η χημική δομή της χλωροξυλενόλης, της δραστικής χημικής ένωσης των προϊόντων.

Το Dettol στη συμπυκνωμένη του μορφή είναι ελαφρώς κίτρινου χρώματος. Με την διάλυσή του σε νερό θολώνει, όπως το ούζο. Το δραστικό συστατικό που παρέχει την αντισηπτική του ιδιότητα είναι η χλωροξυλενόλη (C8H9ClO), μια αρωματική χημική ένωση στην οποία είναι αλλεργικά ορισμένα άτομα. Η χλωροξυλενόλη αποτελεί το 4,8% του συνολικού μείγματος του *Dettol*, με το υπόλοιπο να αποτελείται από πευκέλαιο, ισοπροπανόλη, καστορέλαιο, σαπούνι και νερό.

## Κίνδυνοι

### Άνθρωποι

Όπως και άλλα καθαριστικά οικιακής χρήσης, το *Dettol* είναι τοξικό, ερεθιστικό και καυστικό, ιδιαιτέρως όταν είναι αδιάλυτο. Σε μια περίπτωση έκθεσης, το Μάιο του 2007, ένας Βρετανός άνδρας 42 ετών πέθανε από υπερβολική έκθεση στο προϊόν. Πραγματοποιήθηκε αυτοψία, η οποία δεν ήταν σε θέση να συμπεράνει κατά πόσον η θανατηφόρα έκθεση στο Dettol έγινε μέσω κατάποσης ή εισπνοής.

### Περιβάλλον

Στην Αυστραλία, το σπρέι *Dettol* έχει αποδειχθεί ότι είναι θανατηφόρο για τους φρύνους του ζαχαροκαλάμου, ένα χωροκατακτητικό είδος που εισήχθη στην χώρα από τη Χαβάη το 1935. Η εισαγωγή του είχε γίνει για τον έλεγχο του σκαθαριού του ζαχαροκαλάμου, το οποίο έπληττε τις αντίστοιχες καλλιέργειες, αλλά απεδείχθη ιδιαίτερα καταστροφικό για το οικοσύστημα. Ο ψεκασμός του απολυμαντικού σε κοντινή απόσταση αποδείχθηκε ότι προκαλούσε ταχύ θάνατο στους φρύνους. Δεν είναι γνωστό εάν οι τοξίνες είναι επίμονες ή εάν έχουν βλάψει άλλη αυστραλιανή χλωρίδα και πανίδα. Εξαιτίας των ανησυχιών για τις πιθανές αυτές βλάβες, η χρήση του *Dettol* ως παράγοντα για την καταπολέμηση των παρασίτων απαγορεύτηκε το 2011 στη Δυτική Αυστραλία από το Τμήμα Περιβάλλοντος και Διατήρησης *(Department of Environment and Conservation)* της κυβέρνησης της.

Οι φαινόλες που περιέχονται στο *Dettol* είναι τοξικές για τις γάτες,  αφού ο οργανισμός τους δεν μπορεί να τις μεταβολίσει. Μια γάτα μπορεί να καταπιεί το προϊόν γλείφοντας τα πόδια της, αφού έχει περπατήσει σε επιφάνειες οι οποίες έχουν καθαριστεί με το προϊόν.

## Παραπομπές



## Εξωτερικοί σύνδεσμοι

* Επίσημος ιστότοπος

Κατηγορία:Αντισηπτικά
Κατηγορία:Υγιεινή
Κατηγορία:Προϊόντα εταιρειών
Κατηγορία:Βρετανικά εμπορικά σήματα
1009 Σειρήνα

μικρογραφία|Η τροχιά του αστεροειδούς 1009 Σειρήνα
Η **Σειρήνα (Sirene)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,669. Ανακαλύφθηκε το 1923 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από τις Σειρήνες της ελληνικής μυθολογίας.

Η πολύ έκκεντρη τροχιά της Σειρήνας διασχίζει την τροχιά του πλανήτη Άρη, τον οποίο στο χρονικό διάστημα από το 1500 ως το 2500 μ.Χ. πλησίασε ή θα πλησιάσει εγγύτερα από 30 εκατομμύρια χιλιόμετρα 11 φορές, με πλησιέστερη προσέγγιση το έτος 1937 (στα 7,3 εκατομ. χιλιόμετρα).

## Φυσικά χαρακτηριστικά
Τα φυσικά χαρακτηριστικά της Σειρήνας είναι άγνωστα.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Σειρηνα
1010 Μαρλέν

μικρογραφία|3D μοντέλο του αστεροειδούς 1010 Μαρλέν
Η **Μαρλέν (Marlene)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,456. Ανακαλύφθηκε το 1923 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από την ηθοποιό Μαρλέν Ντίτριχ.

## Φυσικά χαρακτηριστικά
Η μέση διάμετρος της Μαρλέν εκτιμάται σε 43,47 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,647, ένα από τα υψηλότερα για αστεροειδή. Είναι άγνωστο αν και με ποια περίοδο περιστρέφεται η Μαρλέν γύρω από τον εαυτό της.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Μαρλεν
Μαργαρίτα Λυμπεράκη

Η **Μαργαρίτα Λυμπεράκη** (1919- 24 Μαΐου 2001) ήταν Ελληνίδα πεζογράφος και θεατρική συγγραφέας.

## Βιογραφία
Γεννήθηκε στην Αθήνα  και σπούδασε στη Νομική Σχολή του Πανεπιστημίου Αθηνών. Από το 1945 έζησε για μεγάλα διαστήματα στο Παρίσι. Έγραψε πεζά και θεατρικά έργα στα ελληνικά και τα γαλλικά. Το μυθιστόρημά της "Τα ψάθινα καπέλα" (1946) διασκευάστηκε για την τηλεόραση. Άλλα έργα της: "Τα δέντρα" (1945), "Η γυναίκα του Κανδαύλη" (1955), "Ο άλλος Αλέξανδρος" (1950), "Το μυστήριο" (1976) κ.ά. 

Έγραψε το σενάριο για την πρώτη ταινία του Νίκου Κούνδουρου *Μαγική Πόλις* το 1954, σε μουσική Μάνου Χατζιδάκι, μια ταινία σταθμός για τον ελληνικό κινηματογράφο. Το 1962 έγραψε το σενάριο της ταινίας *[[Φαίδρα (ταινία)|Φαίδρα]]*, βασισμένη στην τραγωδία του Ευριπίδη *Ιππόλυτος* που αφηγείται το παράνομο ερωτικό πάθος της Φαίδρας, συζύγου του Θησέα, για τον γιο του Ιππόλυτο, σε σηνοθεσία Ζυλ Ντασσέν, μουσική Μίκη Θεοδωράκη και πρωταγωνιστές την Μελίνα Μερκούρη και τον Άντονι Πέρκινς.

Πέθανε το 2001 στην Αθήνα. Κόρη της ήταν η πεζογράφος Μαργαρίτα Καραπάνου.

## Παραπομπές


## Πηγές
* Βιογραφική Εγκυκλοπαίδεια του Νεωτέρου Ελληνισμού 1830-2010 - Αρχεία Ελληνικής Βιογραφίας, Εκδόσεις Μέτρον, τόμος Β΄.
*in.gr, Τελευταίο αντίο στη συγγραφέα του Ψάθινα Καπέλα Μαργαρίτα Λυμπεράκη, 28/5/2001.

## Βιβλιογραφία
*Ζωή Βερβεροπούλου, «Μύθος-σώμα-θέαμα: Μαργαρίτας Λυμπεράκη, Η γυναίκα του Κανδαύλη»,στο Actes du Colloque International: Le Corps dans la langue, la littérature, l’histoire, les arts et arts du spectacle (Paris, 2003), Paris, Société Culturelle Néo-hellénique, 2005, pp. 255-267.
*Αγγέλα Καστρινάκη, "Το όνειρο του ταξιδιού στα Ψάθινα καπέλα της Μαργαρίτας Λυμπεράκη", Εκδοτικά και ερμηνευτικά ζητήματα της νεοελληνικής λογοτεχνίας. 7η Επιστημονική συνάντηση αφιερωμένη στην Ελένη Τσαντσάνογλου, Θεσσαλονίκη 1998, σ.367-386.
*Βάλτερ Πούχνερ, Η σύγκρουση των φύλων στον αρχετυπικό κόσμο της Μαργαρίτας Λυμπεράκη. Ανθρωπολογικός και θεατρικός εξπρεσιονισμός στη γαλλική και ελληνική δραματουργία της. Ερμηνευτικό δοκίμιο, Αθήνα, εκδόσεις Δίαυλος 2003
*Γιώργος Πεφάνης,*Τα νήματα του εξπρεσιονισμού στο υφάδι της τελετουργίας για τη Μαργαρίτα Λυμπεράκη * Θεατρικά Τετράδια 31(1997),σελ.9-10  

Κατηγορία:Έλληνες συγγραφείς του 20ού αιώνα
Κατηγορία:Έλληνες θεατρικοί συγγραφείς
Μήτσος Κασόλας

Ο **Μήτσος Κασόλας** είναι Έλληνας λογοτέχνης, δημοσιογράφος και σεναριογράφος.

## Βιογραφία
Γεννήθηκε στο 1936 στη Δερβέκιστα Αιτωλοακαρνανίας. Σπούδασε θέατρο και κινηματογράφο στην Αθήνα και εργάστηκε αρχικά ως φωτογράφος. Ως δημοσιογράφος συνεργάστηκε μεταξύ άλλων με τις εφημερίδες "Αυγή" και "Τα Νέα".

## Λογοτεχνικό έργο
Εμφανίστηκε στη λογοτεχνία το 1964 με την ποιητική συλλογή "Μικρές μαρτυρίες". Το 1971 και ενώ βρισκόταν στις ΗΠΑ μεταφράζεται και εκδίδεται στην αγγλική γλώσσα η τρίτη του ποιητική συλλογή Harvest. Έχει τιμηθεί με το Α' Κρατικό Βραβείο ταξιδιωτικών εντυπώσεων (1974) για το βιβλίο του "Η άλλη Αμερική και επίσης το 1982 με το Α΄ Κρατικό Βραβείο μυθιστορήματος για το βιβλίο "Ο πρίγκηπας". Τα μυθιστορήματά του "Ο πρίγκηπας" και "Αγγελίνα" έχουν μεταφερθεί στην τηλεόραση.

## Εργογραφία
Μυθιστορήματα:
*"Ο πρίγκιπας" 1981
*"Το σάπιο νερό" 1986
*"Ο άρχοντας του κόσμου" 1988
*"Το γένος το ιερό και το βέβηλο" 1992
*"Αγγελίνα" 1997
*"Τρεις αρραβώνες, πέντε γάμοι, ένα τρένο" 2000
*"Όλα για την αγάπη του Χάρη" 2002
*"Ερμιόνη" 2007

Ποιητικές συλλογές: 
*"Μικρές μαρτυρίες" 1964
*"Συγκομιδή" 1966
*"Δελτίο καιρού" 1973
*"Πολιορκία και έξοδος" 1975

Άλλα έργα του:
*"Η άλλη Αμερική" 1973
*"Μια σοφή μαϊμού και ένας τρελός χρυσοθήρας" 1975
*"Βοαλεία ή Μια τρύπα στο σύμπαν" 1989
*"Νίκος Καββαδίας. Γυναίκα, θάλασσα, ζωή" 2004
*"Νίκος Καββαδίας. Ο δαίμονας χόρευε μέσα του" 2009

## Παραπομπές


## Πηγές
* Βιογραφική Εγκυκλοπαίδεια του Νεωτέρου Ελληνισμού 1830-2010 - Αρχεία Ελληνικής Βιογραφίας, Εκδόσεις Μέτρον, τόμος Β΄, σελ. 136 
* Και κριτική από τον Πάνο Καπώνη: Μήτσος Κασόλας: Ερμιόνη (άγρια νύχτα τρυφερή), περιοδικό ''(δε)κατα'' τχ 14/2008 

## Βιβλιογραφία
* Πάνος Καπώνης: *Πρόσωπα στην ομίχλη* (δοκίμια), "Ο άλλος Κασόλας" σελ. 39, εκδ. Απόπειρα, Αθήνα 2012.

## Εξωτερικοί σύνδεσμοι
* Μήτσος Κασόλας στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες ποιητές
Κατηγορία:Νεοέλληνες ποιητές
Θοδωρής Παπαδουλάκης

Ο **Θοδωρής Παπαδουλάκης** είναι Έλληνας σκηνοθέτης.

## Βιογραφία
Γεννήθηκε το 1974 στην Nότια Αφρική. Σπούδασε Παραγωγή Ραδιοφώνου και Τηλεόρασης στο University of Salford στην Αγγλία και έκανε το μεταπτυχιακό του στη Σκηνοθεσία και Παραγωγή Κινηματογράφου στο Northern Film School στο Leeds.  Σήμερα, ζει και εργάζεται στην Ελλάδα. Έχει σκηνοθετήσει, 3 τηλεοπτικές σειρές, 7 μικρού μήκους ταινίες και έχει βραβευτεί με 70 διεθνή βραβεία.

## Ταινίες
*"Largo", 2001
*"Πιλάλα", 2004
*"Σάμουρε", 2005
*"Ο μίτος της Αριάδνης", 2014
*"Stand", 2014 
*"Οι επισκέπτες", 2015
*"Ο αδερφός μου",2017

## Τηλεοπτικές σειρές
*"*[[Μπαμπά μην τρέχεις|Μπαμπά Μην Τρέχεις]]*" (2007-2008), Mega
*"*[[Το Νησί (σειρά)|Το Νησί]]*" (2010-2011), Mega
*"*[[Η Λέξη Που Δεν Λες|Η Λέξη Που Δε Λες]]*" (2016-2017), Alpha
*"*[[Κομάντα και Δράκοι|Κομάντα Και Δράκοι]]*" (2021-2022), Mega

## Άλλες δραστηριότητες
*Αποτελεί ιδρυτικό μέλος της εταιρείας παραγωγής ‘INDIGO VIEW’ στα Χανιά της Κρήτης.
*Εργάστηκε για 3 χρόνια ως υπεύθυνος για την προώθηση ταινιών μικρού μήκους στο Film Promotion and Publicity Office στη σχολή “Film, TV and Performing Arts” του Leeds Metropolitan University.
*Το 2015 σκηνοθέτησε το βίντεο για την μη κερδοσκοπική οργάνωση "Αποστολή".

## Πηγές

* 

## Εξωτερικοί σύνδεσμοι
*https://www.papadoulakis.com/
*https://www.kathimerini.gr/899194/article/proswpa/synentey3eis/8odwrhs-papadoylakhs-diyaw-na-akoyw-istories
*Το βίντεο από την "Αποστολή"
*Συνέντευξη
*https://www.athensvoice.gr/culture/cinema/501773_o-thodoris-papadoylakis-stin-av-gia-vinteo-poy-sygklonise-tin-ellada
*https://www.womantoc.gr/life/article/o-skinothetis-tou-nisiou-thodoris-papadoulakis-skinothetei-ti-dynati-istoria-dyo-erotevmenon-paidion
*https://www.vice.com/gr/article/59vjxz/milhsame-me-ton-skhno8eth-toy-yperoxoy-my-brother-poy-sygkinhse-to-internet
*https://greece.greekreporter.com/2018/12/12/riveting-social-commentary-video-becomes-viral-in-greece/
*https://www.parapolitikakritis.gr/o-thodoris-papadoylakis-milaei/

Κατηγορία:Έλληνες σκηνοθέτες
Κατηγορία:Νοτιοαφρικανοί σκηνοθέτες
Πανελλήνιο πρωτάθλημα πυγμαχίας γυναικών

Το **πανελλήνιο πρωτάθλημα πυγμαχίας γυναικών**, ξεκίνησε μόλις το 1998, με πρώτο πρωταθλητή το Μέγα Αλέξανδρο Αθηνών
, ενώ η Πυγμαχία για τις γυναίκες, πρωτοεμφανίστηκε το 1994. Διεξάγεται κάθε χρόνο, κυρίως το μήνα Δεκέμβριο, από την Ελληνική Ομοσπονδία Πυγμαχίας. Πρωταθλήτρια για το 2025 είναι η ομάδα του Παναθηναϊκού.

## Πρωταθλητές

## Σύνολο τίτλων

**Σημειώσεις**
* Εκκρεμούν οι πρωταθλήτριες ομάδες του 2002 και 2005 που δεν είναι γνωστές ή δεν έγινε καθόλου πρωτάθλημα.
* Το 2013 οι Εθνικός ΓΣ και Μπάλιος ισοβάθμισαν και μοιράστηκαν τον τίτλο.

## Παραπομπές


## Εξωτερικοί σύνδεσμοι
*Αθλητική Ηχώ, Ιστορικό αρχείο 1945-2007

Κατηγορία:Πρωταθλητές Ελλάδος
Πρωταθλημα Γυναικων
Πανελλήνιο πρωτάθλημα τζούντο γυναικών

Το **πανελλήνιο πρωτάθλημα τζούντο γυναικών**, διεξάγεται κάθε χρόνο, κυρίως το μήνα Δεκέμβριο, από την Ελληνική Ομοσπονδία Τζούντο. Το πρώτο πρωτάθλημα γυναικών διεξήχθη στις 10 Ιουνίου 1984, στο κλειστό του Πανελληνίου, με πρωταθλητή τον Πανελλήνιο, ο οποίος έχει και τα περισσότερα πρωταθλήματα, 15 στο σύνολο.

## Πρωταθλήματα
### Κατηγορίες βάρους
Στο πλαίσιο του πρωταθλήματος, διεξάγονται οι παρακάτω κατηγορίες βάρους:

### Νικητής σύλλογος
Ο νικητής σύλλογος αναδεικνύεται μέσω των μεταλλίων, και συγκεκριμένα ο σύλλογος του οποίου οι αθλητές κατέκτησαν τα περισσότερα χρυσά μετάλλια. Σε περίπτωση ισοπαλίας χρυσών μεταξύ δύο ή παραπάνω συλλόγων υπολογίζονται και τα αργυρά μετάλλια, ενώ σε νέα ισοπαλία υπολογίζονται τέλος και τα χάλκινα μετάλλια. Ο νικητής αναφέρεται επισήμως ως "πολυνίκης", αναφέρεται όμως και ως "πρωταθλητής".

### Διοργάνωση από τον ΣΕΓΑΣ

### Διοργάνωση από την ΕΟΤ

### Σύνολο τίτλων συλλόγων

## Οι πρωταθλήτριες από το 1997
Ο πίνακας με τις νικήτριες σε όλες τις κατηγορίες από το 1997 και μετά. Σε παρένθεση είναι οι σύλλογοι στους οποίους ανήκαν οι αθλήτριες.

## Ομαδικό πρωτάθλημα
Το πανελλήνιο ομαδικό πρωτάθλημα διεξήχθη το 2016 παράλληλα με το ατομικό. Μετείχαν 3 σύλλογοι σε ομαδικούς αγώνες με πέντε κατηγορίες βάρους (-52, -57, -63, -70, +70 κ.). Πρωταθλητής αναδείχθηκε ο ΑΟΝ Αργυρούπολης που επικράτησε στον άτυπο τελικό με 3-2 νίκες του Budo Φιλαδέλφειας.

Παρόμοιες ομαδικές διοργανώσεις (αναφέρονταν ως "διασυλλογικό ομαδικό πρωτάθλημα" και "ομαδικό κύπελλο") είχαν διεξαχθεί κατά τα έτη 1993 ως 2003.

Από το 2022 το ομαδικό διεξάγεται με μεικτές ομάδες ανδρών και γυναικών.

## Παραπομπές


## Εξωτερικοί σύνδεσμοι
*Οι πρωταθλητές από την Ελληνική Ομοσπονδία Τζούντο
*Οι νικήτριες από το 1997 Ελληνική Ομοσπονδία Τζούντο
*Ελληνική Ομοσπονδία Τζούντο
*Αθλητική Ηχώ, Ιστορικό αρχείο 1945-2007

Τζούντο
Κατηγορία:Τζούντο στην Ελλάδα
Κατηγορία:Εθνικές διοργανώσεις τζούντο
Κουτσαβάκης

[thumb|300px|Κουτσαβάκης ξαποσταίνει δίπλα στον [Πύργος των Ανέμων|Πύργο των Ανέμων (περίπου 1880)]]
Με τη χαρακτηριστική προσωνυμία **κουτσαβάκης**, ή και **το κουτσαβάκι**, (πληθυντικός: κουτσαβάκηδες ή κουτσαβάκια) φέρονταν στη παλιά Αθήνα, περί το τέλος της βασιλείας του Όθωνα και αρχές της βασιλείας του Γεωργίου του Α΄ διάφοροι επιδεικνυόμενοι ως δήθεν παλληκαράδες κοινώς «ψευτόμαγκες».

Η προσωνυμία αυτή κατά την επικρατέστερη άποψη προέρχεται εκ του «κουτσά» + «βαίνω», δηλαδή περπατώ σαν κουτσός χωλός, και αυτό επειδή οι κουτσαβάκηδες χάριν επίδειξης βάδιζαν αργά χαμηλώνοντας εναλλάξ τους ώμους τους κατ΄ αντίστοιχο πόδι, γυρνώντας ομοίως ελαφρά κατά πλευρά, το κεφάλι. Σύμφωνα με τον Επαμεινώνδα Στασινόπουλο το όνομα έχει προέλθει από τον Δημήτριο Κουτσαβάκη, δεκανέα του ιππικού επί Όθωνα και διάσημο καβγατζή. Οι κουτσαβάκηδες σύχναζαν κυρίως στη περιοχή του Ψυρή, οι δε περίεργες συνήθειές τους και οι κάποιοι άθλοι τους άφησαν ιδιαίτερο λαογραφικό στίγμα για την εποχή τους.

## Παραπομπές


Κατηγορία:Παλαιά Αθήνα
Κατηγορία:Λαογραφία
Πρωτάθλημα ποδοσφαίρου Λίχτενσταϊν

Το **Ποδοσφαιρικό πρωτάθλημα του Λίχτενσταϊν** δεν διεξάγεται, καθώς οι ποδοσφαιρικές ομάδες της χώρας είναι πολύ λίγες και η Ποδοσφαιρική Ομοσπονδία του Λίχτενσταϊν θεωρεί ότι ένα τέτοιο πρωτάθλημα δεν θα είχε ιδιαίτερο ενδιαφέρον. Έτσι, οι ομάδες του Λίχτενσταϊν αγωνίζονται σε μικρές κατηγορίες του Ελβετικού πρωταθλήματος. Τη σεζόν 2008-2009, μία ομάδα, η Βαντούζ, αγωνίστηκε στην πρώτη κατηγορία της Ελβετίας, αλλά υποβιβάστηκε, τερματίζοντας στην τελευταία θέση (10η). Ωστόσο διεξάγεται κανονικά κάθε χρόνο το Κύπελλο Λιχτενστάιν. Αναγνωρίστηκε επίσημα από την UEFA και τη FIFA το 1974.

## Δείτε επίσης

* Κύπελλο Λίχτενσταϊν

Λιχτενσταιν
Κερασοχώρι Θεσπρωτίας

Το **Κερασοχώρι**, παλαιότερα γνωστό ως **Φατήρι**, είναι ορεινό χωριό του δήμου Φιλιατών στη Θεσπρωτία της Ηπείρου. Σύμφωνα με τα επίσημα στοιχεία της απογραφής πληθυσμού του 2021, ο πληθυσμός του ανέρχεται στους 11 κατοίκους.

## Γεωγραφία - Ιστορία
Κτισμένο σε υψόμετρο 570 μέτρων, συνδέθηκε ιστορικά με τα χωριά της Μουργκάνας, αποτελώντας ένα από τα εννιά αναφερόμενα «εξαρτήματα» των 16 κύριων χωριών. Από το Κερασοχώρι ξεκινάει μια από τις ορειβατικές διαδρομές προς την κορυφή των Ορέων των Φιλιατών.

Διοικητικά, παλαιότερα ανήκε στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί έδρα της ομώνυμης τοπικής κοινότητας, έξι οικισμών, της δημοτικής ενότητας Φιλιατών, του ομώνυμου δήμου.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στην Αγία Παρασκευή.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Κεφαλοχώρι Θεσπρωτίας

To **Κεφαλοχώρι** (πρώην *Γλούστα* και *Πλαγιά*) είναι ορεινό χωριό του δήμου Φιλιατών της περιφέρειας Ηπείρου (Σχέδιο Καλλικράτης). Σύμφωνα με την απογραφή του 2011, ο πληθυσμός του ανέρχεται στους 31 κατοίκους.

## Γενικά και ιστορικά στοιχεία
Παλαιότερα ανήκε στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με τηντότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου Δήμου. Βρίσκεται ΒΑ. των Φιλιατών, περίπου 32 χλμ. και είναι ένα από τα βορειοανατολικότερα ορεινά χωριά του νομού, σε υψόμετρο 370 μέτρα. Ο πληθυσμός του, ασχολούμενος κυρίως με την κτηνοτροφία, το 1928 αριθμούσε 255  κατοίκους και το 2001 αριθμούσε 93 κατοίκους.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στη Γέννηση του Αγίου Ιωάννου του Προδρόμου. Οι δύο άλλες εκκλησίες του χωριού είναι ο Άγιος Δημήτριος και ο Άγιος Νικόλαος.

Πλησίον του χωριού αυτού βρίσκονται ερείπια αρχαίας πόλης. Ο Π. Αραβαντινός υποστήριξε ότι πρόκειται για την αρχαία *Βουλωρόν*. Αρχαιολογικά ευρήματα από θολωτό τάφο (του 2ου αιώνα π.Χ.) και τη γύρω περιοχή (αμφορείς, χρυσά κτερίσματα κ.λπ.) εκθέτονται σήμερα στο αρχαιολογικό μουσείο Ηγουμενίτσας.

Κάτοικοι του χωριού έλαβαν μέρος στην Ελληνική Επανάσταση υπηρετώντας ως υπαξιωματικοί και οπλίτες στο σώμα του Κωνσταντίνου Λαγουμιτζή. Σύμφωνα με την οθωμανική στατιστική του 1895, το Κεφαλοχώρι αποτελούσε τσιφλίκι στο οποίο κατοικούσαν 591 άτομα, κατανεμημένα σε 116 φορολογικούς χανέδες.

## Παραπομπές


## Πηγές
* *Μεγάλη Ελληνική Εγκυκλοπαίδεια*, τομ.Η΄, σελ. 565

Κεφαλοχωρι
Κατηγορία:Δήμος Φιλιατών
Κοκκινιάς Ευβοίας

Ο **Κοκκινιάς** είναι μικρός παραθαλάσσιος οικισμός του νομού Ευβοίας, του Δήμου Ιστιαίας - Αιδηψού όπως αυτός συστάθηκε σύμφωνα με το Πρόγραμμα Καλλικράτης. Έχει υψόμετρο 36 μέτρα και βρίσκεται σε απόσταση 131 χιλιομέτρων ΒΔ. της Χαλκίδας, 40 χιλιόμετρα Ν.-ΝΔ. της Ιστιαίας (έδρα δήμου) και 6 χιλιόμετρα ΝΑ. της Λιχάδας. Ο πληθυσμός του ανέρχεται σε 6 κατοίκους σύμφωνα με την απογραφή του 2011. Νότια του οικισμού βρίσκεται το βουνό Πριόνια. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στην κοινότητα Λιχάδος.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
Στοίβα (δομή δεδομένων)

thumb|right|300px|Η λειτουργία LIFO (Last In, First Out) "Τελευταίοι μέσα, πρώτο έξω". Η πράξη push ή "ώθηση" προσθέτει ένα στοιχείο, ενώ η πράξη pop ή "απώθηση" αφαιρεί το τελευταίο στοιχείο που μπήκε.

Στην πληροφορική, μια **Στοίβα** (Αγγλικά: *Stack*) ή δομή **LIFO** (το LIFO είναι τα αρχικά του **last in, first out** που μεταφράζεται "Τελευταίο μέσα --> πρώτο έξω") είναι μια αφηρημένη δομή δεδομένων που χρησιμοποιείται ως μια συλλογή στοιχείων (Αγγλικά: *collection of elements*) με δύο βασικές λειτουργίες: 

* *<nowiki/>'push' = ωθώ* προσθέτει ένα νέο στοιχείο στην συλλογή
* *<nowiki/>'pop*' = αποσπώ αφαιρεί το τελευταίο στοιχείο που προστέθηκε.

Η υλοποίηση μιας στοίβας μπορεί να γίνει χρησιμοποιώντας για παράδειγμα ένα πίνακα με σταθερό μήκος. Όταν η στοίβα γεμίζει τότε δεν μπορεί να δεχτεί περισσότερα στοιχεία και αυτό στην πληροφορική ονομάζεται *υπερχείλιση στοίβας* (Αγγλικά: *stack overflow*). Η λειτουργία *pop*  αφαιρεί ένα στοιχείο που βρίσκεται στην κορυφή της λίστας. Αν δοκιμάσουμε να αφαιρέσουμε στοιχείο από μια λίστα η οποία είναι άδεια έχουμε *υποχείλιση στοίβας* (Αγγλικά: *stack underflow*). 

Μια δομή στοίβας θεωρείται μια δομή με περιορισμένη λειτουργία. Η φύση των λειτουργιών pop και push σημαίνει ότι τα στοιχεία της στοίβας βρίσκονται στην σειρά με την οποία αυτά εισήχθησαν. Τα στοιχεία αφαιρούνται από την στοίβα σε αντίστροφη σειρά (με την σειρά που εισήχθησαν). Έτσι τα στοιχεία που βρίσκονται χαμηλά μέσα στην στοίβα παραμένουν στην στοίβα το περισσότερο χρόνο. 

## Παραδείγματα
Μια στοίβα δεδομένων μοιάζει με μια στοίβα πιάτα που πλένονται και κατόπιν σκουπίζονται, όπου για το σκούπισμα λαμβάνεται το τελευταίο πιάτο που εισήλθε στη λίστα.
Επίσης με στοίβα δεδομένων υλοποιείται και η στοίβα κλήσεων στον υπολογιστή.

## Παραπομπές


Κατηγορία:Δομές δεδομένων
Γρεγολίμανο Ευβοίας

Το **Γρεγολίμανο** είναι μικρός οικισμός του Δήμου Ιστιαίας - Αιδηψού στην βόρεια Εύβοια όπως αυτός συστάθηκε σύμφωνα με το Πρόγραμμα Καλλικράτης.

## Γενικά στοιχεία
Το Γρεγολίμανο βρίσκεται σε  απόσταση 128 χιλιομέτρων βορειοδυτικά της Χαλκίδας και 9 χιλιόμετρα νοτιοανατολικά της Λιχάδας. Απογράφεται από το 1981 ως ξεχωριστός οικισμός. Σύμφωνα με την απογραφή 2021 απογράφησαν 2 κάτοικοι ενώ με την απογραφή του 2011 ήταν ακατοίκητος. Είναι γνωστό για την ομώνυμη παραλία με τα χαρακτηριστικά γαλαζοπράσινα νερά της και χρυσαφή παραλία της.

## Ιστορική εξέλιξη πληθυσμού

Colors=
  id:lightgrey value:gray(0.9)
  id:darkgrey  value:gray(0.8)
ImageSize  = width:800 height:210
PlotArea   = height:150 left:100 bottom:50 right:100
AlignBars  = justify
DateFormat = x.y
Period     = from:0 till:17
TimeAxis   = orientation:vertical
AlignBars  = justify
ScaleMajor = gridcolor:darkgrey increment:1 start:0
ScaleMinor = gridcolor:lightgrey increment:1000 start:0
PlotData=
  color:yellowgreen width:40   mark:(line,white) align:center
  bar:1981 from:start till:16 text:"16"
  bar:1991 from:start till:3 text:"3"
  bar:2001 from: start till:1 text:"1"
  bar:2011 from: start till:1 text:"0"
  bar:2021 from: start till:1 text:"2"


## Εξωτερικοί σύνδεσμοι
*Γρεγολίμανο Εύβοιας
*Γρεγολίμανο. Η ομορφότερη αμμόγλωσσα της Εύβοιας από ψηλά στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
Ριχάρδος Σωμερίτης

Ο **Ριχάρδος Σωμερίτης** είναι Έλληνας δημοσιογράφος και συγγραφέας.

## Βιογραφία
Γιος του Στράτη Σωμερίτη, γεννήθηκε στην Αθήνα το 1931. Σπούδασε νομικά στο Παρίσι και το 1948 ξεκίνησε να εργάζεται ως δημοσιογράφος στην εφημερίδα *[[Μάχη (εφημερίδα)|Μάχη]]*.

Από το 1952 ως το 1967 υπήρξε ανταποκριτής της εφημερίδας *Ελευθερία* στο Παρίσι, ενώ την περίοδο 1956-1967 συνεργάστηκε με τη γαλλική ραδιοφωνία. Μετά τη Μεταπολίτευση υπήρξε επί σειρά ετών ανταποκριτής της *[[Καθημερινή]]ς* στο Παρίσι. Το 1989 ανέλαβε διευθυντής ειδήσεων της ΕΤ1 και από το 1992 αρθρογραφεί στην εφημερίδα *[[Το Βήμα]]*.

Την πολύχρονη διαδρομή του στον ελληνικό και διεθνή τύπο περιγράφει στο αυτοβιογραφικό βιβλίο του *Οι λέξεις και οι μάχες* (εκδ. «Πατάκης», Αθήνα 2013).

Για την προσφορά του στη δημοσιογραφία έχει τιμηθεί με βραβείο του Ιδρύματος Μπότση.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 21ου αιώνα
Δομή δεδομένων

Στην πληροφορική, η έννοια της **δομής δεδομένων** αναφέρεται στους διαφορετικούς δυνατούς τρόπους οργάνωσης και αποθήκευσης δεδομένων μέσα σε έναν υπολογιστή, ώστε τα δεδομένα αυτά να μπορούν να χρησιμοποιηθούν αποδοτικά. Για παράδειγμα ένα σύνολο από δεδομένα μπορεί να αποθηκευτεί σε δομή πίνακα, στοίβας, συνδεδεμένης λίστας, σωρού, ουράς και ούτω καθ εξής.

Σε συγκεκριμένες εφαρμογές χρησιμοποιούνται συγκεκριμένες δομές δεδομένων, δηλαδή αυτές που είναι οι πιο αποδοτικές αλγοριθμικά για το κάθε είδος εφαρμογής. Για παράδειγμα, τα Β-δέντρα χρησιμοποιούνται σε υλοποιήσεις βάσεων δεδομένων.

Δομές δεδομένων χρησιμοποιούνται σχεδόν σε κάθε πρόγραμμα ή σύστημα λογισμικού. Παρέχουν έναν τρόπο αποδοτικής διαχείρισης τεράστιου όγκου δεδομένων, όπως μεγάλες βάσεις δεδομένων και υπηρεσίες ευρετηρίου στο διαδίκτυο. Οι αποδοτικές δομές δεδομένων θεωρούνται συχνά ιδιαίτερα σημαντικές στη δημιουργία ενός αποδοτικού αλγορίθμου, σε τέτοιο βαθμό, ώστε κάποιες μέθοδοι σχεδίασης και γλώσσες προγραμματισμού δίνουν έμφαση σε δομές δεδομένων, παρά σε αλγορίθμους, ως το βασικό κριτήριο σχεδίασης λογισμικού.

## Ορισμός
Ένα σύνολο από *στοιχεία δεδομένων* αποτελεί δομή όταν υπάρχουν καθορισμένες σχέσεις μεταξύ των στοιχείων. Μια δομή δεδομένων ορίζεται ως η διαδικασία εισαγωγής και απομάκρυνσης στοιχείων με τρόπο ώστε όλη η δομή να μην αλλοιώνεται.
Κάθε δομή δεδομένων έχει ως αφηρημένη έννοια συγκεκριμένο ορισμό, δηλαδή διαδικασία εισαγωγής/απομάκρυνσης στοιχείων, αλλά μπορεί να υλοποιείται σε έναν Η/Υ με διαφορετικούς τρόπους.

## Πράξεις
Οι βασικότερες λειτουργίες ή πράξεις επί των δομών δεδομένων είναι οι εξής:
# Εισαγωγή: Πρόσθεση ενός κόμβου στη δομή.
# Αναζήτηση: Αναζήτηση ενός κόμβου της δομής με κλειδί την τιμή ενός πεδίου του.
# Διαγραφή: Η αφαίρεση ενός κόμβου από τη δομή.

Σε αρκετές δομές δεδομένων συχνά ορίζονται επιπλέον λειτουργίες, όπως οι ακόλουθες:
# Προσπέλαση: Αναζήτηση ενός κόμβου της δομής για να εξεταστεί το περιεχόμενό του.
# Ταξινόμηση: Οι κόμβοι της δομής ταξινομούνται με βάση τις τιμές σε ένα η περισσότερα πεδία, σε αύξουσα σειρά ή φθίνουσα σειρά.
# Αντιγραφή: Αντιγραφή ολόκληρης της δομής και των δεδομένων που περιέχει.
# Συγχώνευση: 2 ή περισσότερες δομές συγχωνεύονται σε μία ενιαία δομή.

## Πηγές
*Peter Bishop, *Computing Science*, 1991
*Κόλιας, Μανωλόπουλος, *Δομές Δεδομένων*, 1990
Γιάλτρα Εύβοιας

Τα **Γιάλτρα** είναι ημιορεινό χωριό στην βόρεια Εύβοια και την Περιφερειακή Ενότητα Εύβοιας.

## Γεωγραφικά στοιχεία
Τα Γιάλτρα είναι κτισμένα στους πρόποδες της Ξεροσουβάλας, την ψηλότερη κορυφή του όρους Λίχας σε υψόμετρο 150 μέτρα. Ανήκουν, στον Δήμο Ιστιαίας - Αιδηψού όπως αυτός συστάθηκε σύμφωνα με το Πρόγραμμα Καλλικράτης. Βρίσκεται σε  απόσταση 122 χιλιομέτρων βορειοδυτικά της Χαλκίδας και 16 χιλιόμετρα δυτικά των Λουτρών Αιδηψού. Ο πληθυσμός τους ανέρχεται σε 458 κατοίκους, σύμφωνα με την απογραφή του 2021. Πολιούχος του οικισμού είναι ο Άγιος Νικόλαος, του οποίου υπάρχει ομώνυμη εκκλησία. Επίσης, τα Γιάλτρα είναι γνωστά για τη Γιαλτρανή Ρετσίνα.  Αναφέρονται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτώνται στον τότε δήμο Λιχάδος (Λιχαδέων). Το 1912 με το ΦΕΚ 245Α - 16/08/1912 ορίστηκε έδρα της ομώνυμης νεοϊδρυθείσας κοινότητας.

## Ιστορική εξέλιξη πληθυσμού

Colors=
  id:lightgrey value:gray(0.9)
  id:darkgrey  value:gray(0.8)
ImageSize  = width:1020 height:210
PlotArea   = height:150 left:100 bottom:50 right:100
AlignBars  = justify
DateFormat = x.y
Period     = from:0 till:1.250
TimeAxis   = orientation:vertical
AlignBars  = justify
ScaleMajor = gridcolor:darkgrey increment:100 start:0
ScaleMinor = gridcolor:lightgrey increment:1000 start:0
PlotData=
  color:yellowgreen width:40   mark:(line,white) align:center
  bar:1879 from:start till:0.549 text:"549"
  bar:1889 from:start till:0.672 text:"672"
  bar:1896 from: start till:0.859 text:"859"
  bar:1907 from: start till:0.864 text:"864"
  bar:1920 from: start till:1.006 text:"1.006"
  bar:1928 from: start till:1.178 text:"1.178"
  bar:1940 from:start till:1.242 text:"1.242"
  bar:1951 from:start till:1.143 text:"1.143"
  bar:1961 from: start till:1.139 text:"1.139"
  bar:1971 from: start till:1.012 text:"1.012"
  bar:1981 from: start till:0.992 text:"992"
  bar:1991 from: start till:0.836 text:"836"
  bar:2001 from: start till:0.666 text:"666"
  bar:2011 from: start till:0.544 text:"544"
  bar:2021 from: start till:0.458 text:"458"

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
Βασιλίνα Ευβοίας

Η **Βασιλίνα** είναι μικρός παραθαλάσσιος οικισμός του δήμου Ιστιαίας-Αιδηψού στην βόρεια Εύβοια. Σύμφωνα με την απογραφή του 2021, ο πληθυσμός του ανέρχεται στους 22 κατοίκους.

## Γενικά στοιχεία
Η Βασιλίνα βρίσκεται σε απόσταση 140 χιλιομέτρων βορειοδυτικά της Χαλκίδας και 3 χιλιομέτρων βορειοδυτικά της Λιχάδας. Αναφέρεται για πρώτη φορά το 2001 ως υπαγόμενος στην κοινότητα Λιχάδας. Το όνομά του προέρχεται από το ομώνυμο ακρωτήριο.

Από το 2010 ανήκει στον καλλικρατικό δήμο Ιστιαίας-Αιδηψού. Στην απογραφή του 2011, βρέθηκε 24 κατοίκους. Εντός των ορίων του υπάρχει ο Φάρος της Βασιλίνας, κτίσμα του 1892 και ανακηρυγμένο μνημείο.

## Εξωτερικοί σύνδεσμοι
* faroi.com: Ο πέτρινος παραδοσιακός φάρος στη Βασιλίνα 

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
Λιχάδα Ευβοίας

Η **Λιχάδα** είναι χωριό της βόρειας Εύβοιας και τοπική έδρα του Δήμου Ιστιαίας - Αιδηψού όπως αυτός συστάθηκε σύμφωνα με το Πρόγραμμα Καλλικράτης. Στο παρελθόν αποτέλεσε έδρα της ομώνυμης κοινότητας η οποία λειτούργησε στο διάστημα 1912-2010. 

Βρίσκεται στο βορειοδυτικό άκρο της Εύβοιας, στο όρος Λιχάς, σε  απόσταση 137 χιλιομέτρων βορειοδυτικά της Χαλκίδας. Ο πληθυσμός του ανέρχεται σε 181 κατοίκους σύμφωνα με την απογραφή του 2011. Το τοπωνύμιο Λιχάδα αποδίδεται σύμφωνα με τη μυθολογία στον Λίχα, υπηρέτη του Ηρακλή. Εκτός από την ονομασία του οικισμού συναντάται και ως ονομασία των παρακείμενων νησίδων (Λιχάδες) και του βουνού της ίδιας περιοχής (όρος Λιχάς).

Στο κέντρο του χωριού βρίσκεται ο Ιερός Ναός της Κοιμήσεως της Θεοτόκου που γιορτάζει τρεις φορές το χρόνο.

## Ιστορική εξέλιξη πληθυσμού

Colors=
  id:lightgrey value:gray(0.9)
  id:darkgrey  value:gray(0.8)
ImageSize  = width:920 height:210
PlotArea   = height:150 left:80 bottom:50 right:50
AlignBars  = justify
DateFormat = x.y
Period     = from:0 till:600
TimeAxis   = orientation:vertical
AlignBars  = justify
ScaleMajor = gridcolor:darkgrey increment:100 start:0
ScaleMinor = gridcolor:lightgrey increment:600 start:0
PlotData=
  color:yellowgreen width:30   mark:(line,white) align:center
  bar:1879 from:start till:302 text:"302"
  bar:1889 from:start till:307 text:"307"
  bar:1896 from: start till:347 text:"347"
  bar:1907 from: start till:363 text:"363"
  bar:1920 from: start till:377 text:"377"
  bar:1928 from: start till:552 text:"552"
  bar:1940 from:start till:522 text:"522"
  bar:1951 from:start till:520 text:"520"
  bar:1961 from: start till:524 text:"524"
  bar:1971 from: start till:417 text:"417"
  bar:1981 from: start till:339 text:"339"
  bar:1991 from: start till:275 text:"275"
  bar:2001 from: start till:240 text:"240"


## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
Κοκκινιά Θεσπρωτίας

Η **Κοκκινιά** (παλιότερα ονομαζόταν *Κοκκινίτσα* ή *Κοκκινίστα*) είναι ελληνικό ορεινό χωριό του δήμου Φιλιατών της περιφέρειας Ηπείρου (Σχέδιο Καλλικράτης). Απέχει 32 χιλιόμετρα ανατολικά από την πρωτεύουσα του δήμου, Φιλιάτες και είναι κτισμένη σε υψόμετρο 360 μέτρων επί της δεξιάς όχθης του Θυάμιδος στις υπώρειες του όρους "Άι Λιας". Σύμφωνα με την απογραφή πληθυσμού του 2011, ο πληθυσμός της Κοκκινιάς ανέρχεται σε 130 κατοίκους.

## Ιστορικά στοιχεία
Το 1874, σύμφωνα με την έκθεση του επισκόπου Παραμυθιάς Άνθιμου, στην Κοκκινιά ζούσαν 40 οικογένειες, ενώ στον οικισμό λειτουργούσε *κοινό* ελληνικό σχολείο με έναν δάσκαλο και είκοσι μαθητές. Κατά τα τελευταία χρόνια της Τουρκοκρατίας (1910) η Κοκκινιά ήταν κεφαλοχώρι με πληθυσμό 500 κατοίκων, ενώ διέθετε πεντατάξιο ελληνικό δημοτικό σχολείο στο οποίο φοιτούσαν 75 μαθητές. Απελευθερώθηκε από τον Ελληνικό Στρατό κατά τη διάρκεια των Βαλκανικών Πολέμων, ενώ το 1915 φοιτούσαν στο σχολείο του χωριού 51 μαθητές και μαθήτριες. Το 1928 η Κοκκινιά αριθμούσε 399 κατοίκους.

Στην Κοκκινιά γεννήθηκαν ο ποιητής και στιχουργός Άλκης Αλκαίος, ο συγγραφέας και μεταφραστής Αθανάσιος Γιάγκας, ο ποιητής και λαογράφος Σπύρος Θ. Χρηστίδης και ο αντιστασιακός και απεσταλμένος του ΕΑΜ στην ελληνική μειονότητα της Βορείου Ηπείρου κατά τη διάρκεια του Β΄ Παγκοσμίου Πολέμου, Βαγγέλης Δούπης.

## Γενικά στοιχεία
Ο πληθυσμός του οικισμού ασχολείται κυρίως με την κτηνοτροφία και τη γεωργία. Παλαιότερα διοικητικά η Κοκκινιά ανήκε στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με τηντότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από την 1η Ιανουαρίου 2011 αποτελεί έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου δήμου. Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας, ενώ η εκκλησία του χωριού είναι αφιερωμένη στην Κοίμηση της Θεοτόκου.

## Απογραφές Πληθυσμού

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Έξω Λακκώνια Λασιθίου

Τα **Έξω Λακκώνια** είναι χωριό και έδρα ομώνυμης κοινότητας του δήμου Αγίου Νικολάου και της τέως Επαρχίας Μιραμπέλλου στην Περιφερειακή Ενότητα Λασιθίου της Κρήτης. 

Βρίσκεται οκτώ χιλιόμετρα δυτικά από την πόλη του Αγίου Νικολάου στο βόρειο μέρος του κάμπου των Λακκωνίων. Αναφέρονται επίσημα το 1925 στο ΦΕΚ 27Α - 31/01/1925 να ορίζονται έδρα της ομώνυμης κοινότητας. Σύμφωνα με την απογραφή του 2021 απογράφησαν 125 κάτοικοι.μικρογραφία|263x263px|αριστερά|Η κοινότητα σε σχέση με τον δήμο.
## Δείτε
****[[Κοινότητα Έξω Λακκωνίων]]***

## Παραπομπές


Κατηγορία:Δήμος Αγίου Νικολάου
Κατηγορία:Χωριά της περιφερειακής ενότητας Λασιθίου